Alžbeta Danišková

Hotel MALINA a jeho tajomní obyvatelia

Ukážka z elektronickej knihy

Bratislava 2015

ISBN: 978-80-972065-4-3

Text © Alžbeta Danišková

Ilustrácie: Katarína Ščigulinská

Táto kniha je chránená autorskými právami.

Malá a modrý sloník

Malá mala 6 rokov, keď prišla s rodičmi bývať do hotela Malina.

Hotel stál na samote pod Vysokými Tatrami.

V okolí neboli žiadne deti a zatiaľ sa v hoteli stavalo. Malá sa sama hrala na hŕbe stavebného piesku s modrým sloníkom, ktorého si priniesla z Bratislavy.

Veľký s Veľkou pomáhali stavbárom a nemali na nič čas!

Keď bolo chladno, hrala sa Malá v izbe, kde všetci spolu bývali.

Hračky porozhadzovala po dlážke. Veľký sa hneval, keď po nich večer musel stúpať.

Preto dostala Malá vlastnú detskú izbu. Hostia ju nechceli, lebo mala nepravidelný tvar.

Ale pre Malú to bolo jej kráľovstvo...

Malinčiatko a Cilka

Hotel Malina bol priestranný, ale ošumelý.

Veľký zabezpečil maliara, aby ho trochu skrášlil.

Maliar začal maličkým domčekom v areáli hotela, ktorý miestni obyvatelia nazývali Malinčiatko. Malinčiatko slúžilo v lete na predaj piva a zmrzliny.

Aby sa maliar pri robote nenudil, priniesol si so sebou sivé pásikavé mačiatko.

Malá ho maliarovi veľmi závidela a on, pretože mal dobré srdce, jej ho daroval.

Pomenovala ho Cilka.

Veterinár Cilku zaočkoval, vystavil očkovací preukaz a všetci sa s ňou hrali.

Spávala v kancelárii na kresielku, ktoré nesmel nik iný používať. Keď sa rozvaľovala v kresle, ostatní museli stáť, alebo sedieť na jedinej stoličke v miestnosti.

Ako sa vďaka koňom stali Mengusovce slávnymi

Malá začala chodiť do školy, no každé ráno sa hádala, že do školy nepôjde.

Veľký ju vozieval 4 km autom, ale tiež sa mu nechcelo tak skoro vstávať.

Preto sa dohodli s koňmi Izidorom a Ferdinandom, že ju budú voziť skratkou cez les.

Počas vyučovania museli koníky čakať pod oknami školy.

Aby im čas rýchlejšie ubiehal, počúvali, čo sa deti v škole učia.

Takto sa Izidor a Ferdinand stali najvzdelanejšími koňmi v okolí.

Vyučovali aj ostatné mengusovské kone ľudským múdrostiam.

Neskôr sa im to zišlo.

Koniec ukážky

ISBN 978-80-972065-4-3

Vytvorenie elektronickej verzie Dibuk, s. r. o., 2015

Vytvorené prostredníctvom Publico.sk

Table of Contents

Malá a modrý sloník

Malinčiatko a Cilka

Ako sa vďaka koňom stali Mengusovce slávnymi